Spagn Nevez, pe « Nueva España » e spagnoleg, a oa ur rann eus impalaeriezh trevadennel Spagn, pe, resisoc'h, ur  vesrouantelezh e dalc'h rouaned katolik Spagn, savet en 1525 en-ofisiel, hag a badas betek dizalc'hted Mec'hiko en 1821. A-wechoù e vez lavaret « Mec'hiko gozh » anezhi. Kentañ besroue e voe Antonio de Mendoza y Pacheco, hag e Ciudad de México e voe ar gêr-benn, e kêr gozh Tenochtitlan.